PRIN หุ้นดีที่ถูกลืม?
หากพูดถึงเรื่องของการลงทุนแบบมืออาชีพ ก็ไม่ควรเอาเรื่องของความรู้สึกเข้ามาเป็นธงนำ เพราะทุกคนมีความรู้สึกนึกคิดที่แตกต่างกันอย่างสิ้นเชิง จึงไม่สามารถบอกได้ว่า ความรู้สึกของใครถูกต้อง ความรู้สึกของใครผิด ซึ่งเป็นผลมาจากเรื่องดังกล่าวไม่มีกรรมการเป็นคนตัดสินนั่นเอง
11 พ.ย. 2560

ตีแผ่บจ.ดัง
คุณประจิน จาก อ.เมืองราชบุรี จ.ราชบุรี พูดถึงสถานการณ์ของหุ้น PRIN หรือ บริษัท ปริญสิริ จำกัด (มหาชน) ทำไมเพิ่งจะหวือหวามากเป็นพิเศษในช่วงนี้ ทั้งที่ควรจะได้รับความนิยมมาตั้งนาน จึงสงสัยว่า นักลงทุนส่วนใหญ่ไม่คิดจะมองหุ้นตัวนี้กันบ้างเลยหรือไร? เลยอยากให้อาจารย์ช่วยประเมินเหตุการณ์ที่เกิดขึ้นกับหุ้นตัวนี้ เพราะมันขัดความรู้สึกส่วนตัวของผมมากเกินไปครับ
 
หากพูดถึงเรื่องของการลงทุนแบบมืออาชีพ ก็ไม่ควรเอาเรื่องของความรู้สึกเข้ามาเป็นธงนำ เพราะทุกคนมีความรู้สึกนึกคิดที่แตกต่างกันอย่างสิ้นเชิง จึงไม่สามารถบอกได้ว่า ความรู้สึกของใครถูกต้อง ความรู้สึกของใครผิด ซึ่งเป็นผลมาจากเรื่องดังกล่าวไม่มีกรรมการเป็นคนตัดสินนั่นเอง
ตรงนี้ทำให้อาจารย์มองการลงทุนในตลาดหุ้นเป็นเรื่องของความชอบส่วนตัว กับความเชื่อมั่นที่มีต่อตัวบริษัทนั้นๆ จึงไม่ต้องการไปบีบบังคับความคิดของคนแต่ละคน  เพราะเรื่องของการลงทุนขึ้นอยู่กับเงินในกระเป๋าของแต่ละคนจะใช้ไปกับหุ้นตัวไหนก็ได้ทั้งนั้นครับ
เหมือนกับกรณีของหุ้น PRIN หรือ บริษัท ปริญสิริ จำกัด (มหาชน) บางคนมองเรื่อง งบดี กำไรดี  แบ็กล็อกเยอะ  ปันผลสม่ำเสมอ เป็นเหตุผลที่ตั้งไว้ในการเล่นหุ้น ก็อาจมองหุ้นตัวนี้เป็นอะไรที่น่าสนใจมากๆ และเชื่อว่า หุ้นจะวิ่งขึ้นไปได้ค่อนข้างไกลนั้น ก็อาจเป็นการมองในความคิดของตัวเอง และไม่ได้มองว่า คนอื่นจะมีความคิดเห็นเหมือนกับตนเองไหม?
ประเด็นข้างต้นที่เกริ่นนำทำให้นักเล่นบางกลุ่มได้มีการเปรียบเทียบเป็นร้านก๋วยเตี๋ยวธรรมดาๆ  ที่มีคนเข้ามาเรื่อยๆ  กับร้านก๋วยเตี๋ยวที่มีชื่อเสียงโด่งดัง ที่มีคนเข้าไปในร้านค่อนข้างเยอะ มันทำให้เชื่อว่า ร้านที่มีคนเข้าเยอะน่าจะมีภาษีดีกว่าเท่านั้นเอง
เมื่อนักเล่นมองในมุมนี้เป็นส่วนใหญ่ ย่อมทำให้หุ้น PRIN กลายเป็นหุ้นที่นักลงทุนจะเหลือบมองในภายหลัง จึงอย่าได้แปลกใจกับสิ่งที่เกิดขึ้นกับหุ้นตัวนี้ และเมื่อมองผลประกอบการในช่วงที่ผ่านมาจะเห็นว่า บริษัทมีพัฒนาการไปในทางที่ดีขึ้นอย่างต่อเนื่องก็จริง แต่ในบางปีก็ทำผลงานได้น่าผิดหวังเช่นกัน (ดูตารางประกอบ)

นั่นหมายความว่า การทะยานขึ้นของหุ้นช่วงนี้ น่าจะมาจากเรื่องผลประกอบการเป็นหลัก ซึ่งเป็นจังหวะของการเล่นตามสั้นๆ  มากกว่าลงทุนระยะยาว เพราะในอดีตเคยเห็นกันมาแล้วว่า เมื่อถึงจุดพีคของกำไรในรอบหลายปี ต่อจากนั้นกำไรทรุดลงเป็นประจำนะครับ
อาจารย์จึงขอสรุปว่า ช่วงไหนที่หุ้น PRIN มาดีๆ ก็เล่นตามไปเลย แต่ช่วงไหนที่ออกอาการเป๋ก็ควรปรับพอร์ตออกไปก่อนดีกว่า เพราะการลงทุนที่ดีควรปรับเปลี่ยนได้ตลอดเวลา!
…

ตารางประกอบคอลัมน์ : Aspen, ราคาปิด ณ วันที่ 10 พ.ย.60